
DR 31.10.2011 97 

 
Yang Berhormat Tanjong Piai memohon kementerian membaik pulih jalan 

persekutuan dari Pontian ke Johor Bahru. Untuk makluman Ahli Yang Berhormat, pihak 
kementerian sentiasa memantau dan mengambil tindakan membaik pulih ke atas 
sebarang masalah dan aduan berkaitan dengan kerosakan jalan persekutuan 
termasuklah jalan dari Pontian ke Johor Bahru (FT005). Pihak kementerian telah 
memperuntukkan sebanyak RM7.6 juta pada tahun 2011 bagi kerja-kerja 
penyelenggaraan rutin dan pembaikan yang melibatkan kerja-kerja turapan semula dan 
kerja-kerja bukan turapan seperti mengecat jalan dan membaiki longkang di jalan 
tersebut. Kerja-kerja pembaikan berkenaan dilaksanakan oleh syarikat konsesi 
penyelenggaraan jalan persekutuan yang dilantik oleh kerajaan iaitu Syarikat Selia 
Senggara Sdn. Bhd.   

Industri pembinaan. Yang Berhormat Hulu Rajang telah membangkitkan isu 
peluang kerja kontraktor tempatan Sarawak dalam projek berskala besar kerajaan di 
negeri Sarawak. Untuk makluman Ahli Yang Berhormat, kerajaan tidak pernah 
meminggirkan kontraktor-kontraktor tempatan Sarawak dari mengambil bahagian dalam 
projek-projek berskala besar yang dilaksanakan oleh kerajaan. Bagi projek 
pembangunan rolling plan pertama RMKe-10 di bawah Kementerian Kerja Raya, 
terdapat sebanyak 44 projek yang dilaksanakan di negeri Sarawak. Daripada jumlah 
tersebut, terdapat dua projek sahaja yang dilaksanakan oleh kontraktor dari 
Semenanjung manakala 32 projek lagi dilaksanakan oleh kontraktor tempatan dari 
Sarawak. Lain-lain projek dalam pelbagai peringkat iaitu kajian reka bentuk dan tender 
ini, menepati hasrat dan dasar kerajaan yang mengutamakan kontraktor tempatan bagi 
melaksanakan projek di kawasan terlibat supaya mereka mendapat limpahan faedah 
dan manfaat dari pelaksanaan projek-projek kerajaan. 

Isu projek terbengkalai. Yang Berhormat Baling memohon penjelasan 
mengenai status pembinaan jalan dari Baling ke Durian Burung di sempadan Malaysia-
Thailand yang terbengkalai. Untuk makluman Ahli Yang Berhormat, lebuh raya dari 
Durian Burung, Kedah di sempadan Malaysia-Thailand ke Baling, Kedah yang 
dimaksudkan oleh Ahli Yang Berhormat ialah merujuk kepada projek pembinaan jalan 
Trans Eastern Kedah Interland Highway (TEKIH) sepanjang 115 kilometer. Projek ini 
terbahagi kepada dua pakej iaitu Pakej A sepanjang 75 kilometer dari Durian Burung ke 
Pedu dan Pakej ‘B’ yang dibahagikan lagi kepada lima segmen sepanjang 40 kilometer. 
Walau bagaimanapun, pelaksanaan Pakej ‘B’ iaitu segmen ‘C’ dan ‘D’ dari Pedu ke 
Sungai Chapar dan Sungai Sok ke Weng telah mengalami masalah dan tergendala 
pelaksanaannya berikutan dari keengganan kontraktor yang terlibat untuk meneruskan 
pelaksanaan projek disebabkan oleh faktor kenaikan harga bahan binaan di pasaran 
pada tahun 2007 dan 2008. Sehubungan itu, kontraktor bagi segmen ‘C’ telah 
ditamatkan secara persetujuan bersama (mutual termination) pada 17 Julai 2010 dan 
segmen ‘D’ pula pada 9 Ogos 2010. 

Untuk makluman Ahli Yang Berhormat juga, segmen ‘C’ telah dimulakan 
pembinaan oleh kontraktor penyiap pada 12 September 2011 dan dijangka siap pada 
11 Mac 2013. Manakala proses pelantikan kontraktor penyiap bagi segmen ‘D’ dijangka 
akan diselesaikan pada awal tahun 2012. Oleh itu, keseluruhan projek TEKIH ini hanya 
akan dapat disiapkan dalam tempoh 18 bulan bermula dari tarikh kontraktor penyiap 
yang terakhir memasuki tapak.  

Ahli Yang Berhormat Teluk Kemang memohon penjelasan mengenai 
peningkatan kos projek terbengkalai. Untuk makluman Ahli Yang Berhormat, secara 
umumnya peningkatan kos projek terbengkalai disebabkan oleh beberapa faktor yang 
antaranya seperti kos membaik pulih (rectification) kenaikan harga semasa barangan 
mekanikal elektrik dan ICT serta kenaikan harga semasa bahan binaan utama seperti 
bitumen, simen, pasir, besi dan keluli. 

Sebagai contohnya, berdasarkan siaran khas Jabatan Perangkaan Malaysia 
pada Jun 2011 untuk kerja-kerja kejuruteraan awam di Semenanjung Malaysia, harga 
bitumen sebanyak RM1,600 per tan metrik pada Disember 2010 telah meningkat 
sebanyak RM1,950 per tan metrik pada Jun 2011, di mana berlaku peningkatan 
sebanyak 22 peratus.  Walau bagaimanapun, pihak kementerian akan mengambil 
langkah-langkah tertentu untuk menjimatkan kos seperti penilaian projek dalam makmal 
pengurusan nilai (value management) bagi memaksimumkan value for money dan 
meningkatkan keberkesanan projek di tapak.   

Tuan Yang di-Pertua, Yang Berhormat Shah Alam... 



Yang Berhormat Tanjong Piai memohon kementerian membaik pulih jalan. persekutuan dari Pontian ke Johor Bahru. Untuk makluman Ahli Yang Berhormat, pihak kementerian sentiasa memantau dan mengambil tindakan membaik pulih ke atas sebarang masalah dan aduan berkaitan dengan kerosakan jalan persekutuan termasuklah jalan dari Pontian ke Johor Bahru (FT005). Pihak kementerian telah memperuntukkan sebanyak RM7.6 juta pada tahun 2011 bagi kerja-kerja penyelenggaraan rutin dan pembaikan yang melibatkan kerja-kerja turapan semula dan kerja-kerja bukan turapan seperti mengecat jalan dan membaiki longkang di jalan tersebut. Kerja-kerja pembaikan berkenaan dilaksanakan oleh syarikat konsesi penyelenggaraan jalan persekutuan yang dilantik oleh kerajaan iaitu Syarikat Selia Senggara Sdn. Bhd. Industri pembinaan. Yang Berhormat Hulu Rajang telah membangkitkan isu peluang kerja kontraktor tempatan Sarawak dalam projek berskala besar kerajaan di negeri Sarawak. Untuk makluman Ahli Yang Berhormat, kerajaan tidak pernah meminggirkan kontraktor-kontraktor tempatan Sarawak dari mengambil bahagian dalam projek-projek berskala besar yang dilaksanakan oleh kerajaan. Bagi projek pembangunan rolling plan pertama RMKe-10 di bawah Kementerian Kerja Raya, terdapat sebanyak 44 projek yang dilaksanakan di negeri Sarawak. Daripada jumlah tersebut, terdapat dua projek sahaja yang dilaksanakan oleh kontraktor dari Semenanjung manakala 32 projek lagi dilaksanakan oleh kontraktor tempatan dari Sarawak. Lain-lain projek dalam pelbagai peringkat iaitu kajian reka bentuk dan tender ini, menepati hasrat dan dasar kerajaan yang mengutamakan kontraktor tempatan bagi melaksanakan projek di kawasan terlibat supaya mereka mendapat limpahan faedah dan manfaat dari pelaksanaan projek-projek kerajaan. Isu projek terbengkalai. Yang Berhormat Baling memohon penjelasan mengenai status pembinaan jalan dari Baling ke Durian Burung di sempadan Malaysia- Thailand yang terbengkalai. Untuk makluman Ahli Yang Berhormat, lebuh raya dari Durian Burung, Kedah di sempadan Malaysia-Thailand ke Baling, Kedah yang dimaksudkan oleh Ahli Yang Berhormat ialah merujuk kepada projek pembinaan jalan Trans Eastern Kedah Interland Highway (TEKIH) sepanjang 115 kilometer. Projek ini terbahagi kepada dua pakej iaitu Pakej A sepanjang 75 kilometer dari Durian Burung ke Pedu dan Pakej 'B' yang dibahagikan lagi kepada lima segmen sepanjang 40 kilometer. Walau bagaimanapun, pelaksanaan Pakej 'B' iaitu segmen 'C' dan 'D' dari Pedu ke Sungai Chapar dan Sungai Sok ke Weng telah mengalami masalah dan tergendala pelaksanaannya berikutan dari keengganan kontraktor yang terlibat untuk meneruskan pelaksanaan projek disebabkan oleh faktor kenaikan harga bahan binaan di pasaran pada tahun 2007 dan 2008. Sehubungan itu, kontraktor bagi segmen 'C' telah ditamatkan secara persetujuan bersama (mutual termination) pada 17 Julai 2010 dan segmen 'D' pula pada 9 Ogos 2010. Untuk makluman Ahli Yang Berhormat juga, segmen 'C' telah dimulakan pembinaan oleh kontraktor penyiap pada 12 September 2011 dan dijangka siap pada 11 Mac 2013. Manakala proses pelantikan kontraktor penyiap bagi segmen 'D' dijangka akan diselesaikan pada awal tahun 2012. Oleh itu, keseluruhan projek TEKIH ini hanya akan dapat disiapkan dalam tempoh 18 bulan bermula dari tarikh kontraktor penyiap yang terakhir memasukitapak. Ahli Yang Berhormat Teluk Kemang memohon penjelasan mengenai peningkatan kos projek terbengkalai. Untuk makluman Ahli Yang Berhormat, secara umumnya peningkatan kos projek terbengkalai disebabkan oleh beberapa faktor yang antaranya seperti kos membaik pulih (rectification) kenaikan harga semasa barangan mekanikal elektrik dan ICT serta kenaikan harga semasa bahan binaan utama seperti bitumen, simen, pasir, besi dan keluli. Sebagai contohnya, berdasarkan siaran khas Jabatan Perangkaan Malaysia pada Jun 2011 untuk kerja-kerja kejuruteraan awam di Semenanjung Malaysia, harga bitumen sebanyak RM1,600 per tan metrik pada Disember 2010 telah meningkat sebanyak RM1,950 per tan metrik pada Jun 2011, di mana berlaku peningkatan sebanyak 22 peratus. Walau bagaimanapun, pihak kementerian akan mengambil langkah-langkah tertentu untuk menjimatkan kos seperti penilaian projek dalam makmal pengurusan nilai (value management) bagi memaksimumkan value for money dan meningkatkan keberkesanan projek di tapak. Tuan Yang di-Pertua, Yang Berhormat Shah Alam...